Splet postaja osrednji kanal spoznavanja samskih

Ste diplomirani sociolog, družboslovni informatik in magister poslovnih ved s specializacijo v internet. Ste vse to združili v največji slovenski spoznavni portal ona-on.com?

Zagotovo, pa še marsikaj drugega. Ona-on.com je nastal davnega leta 2001 kot projekt skupine prijateljev, ki smo bolj čutili kot vedeli, da bi bilo nekaj takega smiselno. No, v več kot petnajstih letih se je projekt močno razvil tudi v segment spoznavnih dogodkov v živo, svetovanja, pomoči samskim, ki iščejo partnerja. Imamo dober odziv, odlično ekipo in zdaj vemo, da je bilo zares smiselno.

Tukaj je tudi izjemen občutek, ko se od nas poslavljajo številni pari, ki so zaljubljeni in srečni ter nekateri z nami delijo te čudovite občutke.

Kaj se dogaja v naši družbi, več kot očitno Slovenija postaja dežela samskih, ki pa vendarle nekaj iščejo?

Drži. Statistike povsod v razvitem svetu kažejo naraščanje števila samskih, v Sloveniji pa smo pri vrhu tega trenda, v zadnjih letih je kar za okoli 40% naraslo število samskih (samski naj bi bil vsak drugi odrasel, vsaka tretja poroka se konča z ločitvijo, podaljšuje se življenje pri starših, manj in kasneje se poročamo, ipd). Dogaja se, da je človek v moderni družbi lahko precej odtujen, izoliran in osamljen. K temu največ pripomorejo dolgi delovniki, ožanje prostora za fizične stike ter iskanje nadomestkov druženja v živo v socialnih omrežjih in drugi elektronski zabavi, pri marsikom pa tudi nerealistična pričakovanja o idealnem partnerju.

Zadovoljimo se s spletnimi prijateljstvi, postopoma krnijo naše socialne veščine, manj časa se družimo v živo. Samota navadno povzroči osamljenost, ki vodi v nizko samopodobo in nadaljno izolacijo ter slaba občutja. Potrebno je presekati ta krog z vključevanjem v razne aktivnosti in tudi na primer s spoznavanjem novih ljudi na ona-on.com. Seveda iščemo, vendar čedalje težje najdemo, se ustalimo in obstanemo.

Katra in Gašper, spoznala sva se na ona-on.com

Ali je samskost postala družbeno sprejemljiva, celo boljša alternativa partnerskemu življenju?

Ne še in verjetno nikoli ne bo družbeno favorizirana, o tem ali je samskost boljša alternativa pa odloča vsak posameznik zase. Raziskave na to temo kažejo, da je velika večina neprostovoljne samskosti, torej ljudje si želijo partnerja, vendar ga težko najdejo. Najlažje je v mladosti, konec tridesetih ali po ločitvah za marsikoga nekoliko težje, potem pa za večino spet lažje, ko pridemo v poznejša zrela in nato tudi zlata leta.

Ko iščemo partnerja za družino, ali ko se ločimo z majhnimi otroki, smo najbolj zahtevni pri iskanju “očeta ali mame”, kasneje ko imamo odrasle otroke pa iščemo spet več lepih doživetij zase in so naša pričakovanja drugačna. Obstaja pa seveda tudi manjša skupina samskih, ki želijo ostati samski, najpogosteje so to posamezniki, ki že imajo družino in ne želijo vstopati v nove resne zveze ali pa zasledujejo druge cilje v življenju.

V Sloveniji je družina nadvse pomembna ideologija. Pogosto starši vršijo pritisk na svoje otroke “Ali bo že kaj vnučkov?”, pogosto tudi zato, ker so sami tarča pritiska s strani svojih seniorskih vrstnikov “A pri vas pa še nič podmladka?”, tako da samski brez otrok se morajo navadno ukvarjati s temi pritiski, spremljanjem kako “njihovi prijatelji nimajo več časa, ko postanejo starši” in seveda nadležno “dobrohotno pomočjo prijateljev, da jim nekoga vendarle zrihtajo”. Samski po izbiri opisujejo to kot naporno in plavajo proti toku.

Sara in Žiga, spoznala sva se na ona-on.com

Oglejte si rezultate raziskave “Zmenki in spoznavanje med Slovenci” (feb, 2017)

In potem je tu Internet, ki ga, kot kaže tudi raziskava “Zmenki in spoznavanje med Slovenci 2017”, zdaj uporabljamo kot osrednji kanal spoznavanja?

Res je. To ni niti najmanj presenetljivo in je trend povsod po razvitem svetu. Prednjačijo v Veliki Britaniji in ZDA, kjer se že okoli 40% vseh parov spozna po spletu, pri nas je ta odstotek trenutno okoli 25%, torej vsak četrti par se spozna s pomočjo spleta. V Sloveniji je pri iskanju resnih zvez na prvem mestu spoznavni portal ona-on.com, pri mlajših, ki iščejo neobvezujoča prijateljstva, dogodivščine, ipd. pa tudi socialna omrežja ter mobilne aplikacije za flirtanje in avanture.

Luka Kogovšek, vodja portala ona-on.com

Potrebno je razumeti veliko razliko med spoznavnimi portali kot je ona-on.com in socialnimi omrežji. Bistvo spoznavnih portalov je zmenek v živo in potem partnerstvo, kar pomeni, da se od zmenka dalje vse dogaja “offline” in je torej uporaba spoznavnega portala le najhitrejša pot do kvalitetnih srečanj, saj se ljudje na spoznavnih portalih dodobra preverijo in izločijo neustrezne pred zmenkom v živo.

Pri socialnih omrežjih pa gre pogosto za to, da s “spletnimi prijatelji” nimamo fizičnih stikov in deljenje všečnih vsebin s ciljem pridobivanja lajkov, komentarjev, ter konstantno pregledovanje ali je kaj novega na pametnem mobilnem telefonu, ljudi dejansko odtujuje in izolira. Pojav je znan v svetu kot “Facebook depresija”.

Jelka in Lojzi, spoznala sva se na ona-on.com

Oglejte si rezultate raziskave “Zmenki in spoznavanje med Slovenci” (feb, 2017)

Na spoznavnih portalih, mobilnih aplikacijah je ogromno samskih, ali se ljudje sploh še ustalijo v vezah, ali ves čas pogledujejo po alternativah?

Raziskave v tujini kažejo, da internet ne ruši dobrih zvez, če pa v njih resno zaškripa se zgodi dvoje: Prvič, ljudje po socialnih omrežjih radi na hitro preverijo alternative in svojo “tržno vrednost”, kdo so možne alternative. Drugič, pogosto se nato zapletejo v platonična dopisovanja po socialnih omrežjih, ki so spričo ohlajenega odnosa s trenutnim partnerjem pogosto povod za ločitev. V ZDA raziskave navajajo, da je tega precej, pri nas teh raziskav še ni. Po drugi strani se ljudje na spoznavne portale kot je ona-on.com vpišejo v veliki večini šele takrat, ko so samski in odprto iščejo partnerja, tako da je tukaj precej manj tistih, ki še razmišljajo, ampak predvsem tisti, ki zares iščejo, zato je tudi veliko uspešnih zgodb in parov. Številni primeri parov z ona-on.com so tukaj.

Vsak dan beležimo odjave parov z ona-on.com, ko se skupaj odjavljata z razlogom “Spoznala sva se pri vas, hvala lepa, ne rabiva vas več!” Ko ugotovita, da sta dejansko par, se izpišeta in si s tem izkažeta medsebojno resnost, torej do nadaljnjega zagotovo ne pogledujeta po alternativah.

Janja in Dejan, spoznala sva se na ona-on.com

Kakšen narod smo Slovenci ko pride do zmenkov, kje se še spoznavamo, kako vzdržujemo dobre partnerske odnose?

Slovenci smo kot kaže nekoliko bolj introvertiran narod, podoben severnim sosedom in ne toliko socialno razigrani, kot so stereotipno naši južni in zahodni sosedje. Bistvo je, koliko se kot posamezniki fizično družimo, koliko gojimo stike, kako velike socialne mreže imamo. V Sloveniji so razmeroma majhne, ljudje pogosto navajajo, da se dolgočasijo v zaprtih krogih, kjer ni nikogar novega, zato še toliko bolj pride do izraza spoznavanje po Internetu.

Sicer pa se skušamo spoznavati tudi na zabavah in preko prijateljev. Smo tudi dokaj športen narod, veliko se jih želi spoznavati na športnih prireditvah ali na plesišču. Za ohranjanje dobrih partnerstev tako moški kot ženske postavljajo v ospredje sposobnost pogovora, občasna darilca in delitev gospodinjskih del, številnim ženskam so pomembni tudi zmenki s partnerjem izven doma, da torej nista le starša, ampak ohranjata tudi iskrivo partnerstvo.

Oglejte si rezultate raziskave “Zmenki in spoznavanje med Slovenci” (feb, 2017)

Za konec, kaj svetujete vsem, ki ljubezen še iščejo?

Dopustite si preveriti, da je iskanje na ona-on.com prijetno in enostavno. Če se morate odreči romantični fantazmi iz pravljic in holywoodskih filmov, se pač dajte. Princ pride tudi po netu, če si le dopustite. Ob upoštevanju priporočil boste prišli do zmenkov v živo in ne bo vam žal, ko boste spoznali nove zanimive ljudi.

Žal vam bo lahko kvečjemu, če ne boste nikoli poskusili med več kot 70.000 mesečno aktivnimi iskalci poiskati nekoga zase, ali pa se pustiti odkriti pravemu, ter postati del enega izmed več kot 15.000 parov, ki so se že spoznali na ona-on.com – in čisto po nepotrebnem ostajali samski.

Veliko uspeha!